කන්‍යා ලග්නයෙන් වැඩ කිරීමේ දී ශුභ ග්‍රහයකු වන සිකුරු ලග්නයට ආවත් එම සිකුරු නීච නිසා එය යොදා ගැනීම අනුමත කළ නොහැකිය. නීච ග්‍රහයකු ලග්නයේ තැබීම අශුභ ඵල ඇතිවීමට හේතුයි. සිකුරු හෝරාවෙන් පසුව එන බුධ චන්ද්‍ර හෝරාවලින් වැඩ කිරීමේදී ලග්නය වශයෙන් තුලා එයි. එවිට රවි එකොළහට පැමිණේ. රවි එකොළහට තබා වැඩ කිරීමෙන් දෝෂ භංග වන බව පැවැසේ. ඉහත සඳහන් මංගල උත්සව හතේ නිර්මාතෘවරයන් වැඩි දෙනෙකු යොදා ගන්නට ඇත්තේ මේ න්‍යායයි. එහෙත් එය යොදන්නේ හදිසි කරුණක දී පමණි. එය සෑම අවස්ථාවකම යොදා ගන්නේ නැත. විවාහය යනු මාස ගණනක, සමහර විට අවුරුද්දක පමණ කාලයක සිට සංවිධානාත්මකව කරන දෙයකි. ඒනිසා රවි එකොළහට තබා දෝෂභංග කිරීමට අවශ්‍යතාවක් නැත. ඕනෑතරම් කාලය ලබාගෙන හොඳ දවසක යොදාගත හැකි මංගල අවස්ථාව ශුභ වේලාවකම කළ යුතුය. 23 වනදා සවස් කාලයේ පෝරුවේ චාරිත්‍ර කරතොත් ලග්නයට එන්නේ වෘශ්චික, ධනු හෝ මකරය. එවිට ලග්නයට ශුභ ග්‍රහයකු ගැනීමට නොහැකි වේ. ඒනිසා සවස් වරුවේ ද පෝරුවේ චාරිත්‍ර කළ නොහැකි වේ. පෝරුවේ චාරිත්‍ර ගැන මෙසේ සඳහන් කළේ මංගල උත්සවයේ ප්‍රධාන නැකත ගන්නේ පෝරුවේ චාරිත්‍ර සඳහා නිසාය.
කන්‍යා ලග්නයෙන් වැඩකිරීමේදී ශුභ ග්‍රහයෙකු වන්නේ කුමක්ද ?
සිකුරු